Samar State University

An Samar State University in usa nga unibersidad nga namumutang ha lalawigan han Samar, Pilipinas. An iya primero nga kampus kay aadto ha Catbalogan. Mayada ghap tulo nga kampus ha gawas hini nga siyahan: may kampus ha Paranas, Basay, ngan Mercedes. Usa hiya ha duha nga unibersidad panpubliko ha probinsya hin Samar. An usa kay an Northwest Samar State University ha syudad hin Calbayog.

An kakilala han unibersidad hadto kay Samar State Polytechnic College hasta naging unibersidad pinaagi hin pagsanib niya upod an Wright Vocational School ha Paranas, Samar nganhin Samar Regional School of Fisheries ha syudad hin Catbalogan.

May mandato an Samar State University na maghatag hin mauswag nga pantutdo ngan propesyonal na panhasa ha arte, pilosopiya, siyensas sosyal,  pag-uma, pangisda, pangahoy, siyensa ug teknolohiya, inhenyeriya, pantutdo, pangabugado, ngan iba pa mga konektado nga mga kurso, ngan magbuhat hin panhalikwat ngan mga serbisyo nga ekstensyon, ngan maghatag mauswag nga pamunuan ha mga lugar hin espesyalisasyon.

Kinabuhi ha Kampus
Mayda madamo nga mga katiringban ngan organisasyon nga nakabase ha primera nga kampus ngan ha iya mga sanga ha Samar State University.

Athletics
An unibersidad kay usa nga aktibar na miyembro  han  State Colleges and Universities' Atheletic Association kun ngain naguuyag hira ha rehiyonal na sukol hin kompetisyon para makapadayon ha pannasud nga lebel han liga. Naapi ghap an unibersidad ha Eastern Visayas Regional Athletic Association; naapi an unibersidad upod an mga magsarakop na tikang ha Samar.